Hvis jeg var dig, ville jeg forholde mig til, at han er blevet dømt. Vi må stole på domstolen, og ud fra det må du beslutte, om han skal være din ven eller ej. Og det har du jo egentlig gjort. Vi skal aldrig holde fast i et venskab, fordi der ikke er andre venner i vores liv. Så er det bedre at være alene. Jeg vil anbefale dig at finde et kursus eller lignende, hvor du kan møde nye mennesker og dermed også få nye venner. Jeg ønsker dig alt det bedste.